মুকেশ অম্বানীর বড় পুত্র আকাশের সঙ্গে বাগদান সম্পন্ন হল ‘রোজি ব্লু ডায়মন্ডস’-এর মালিক রাসেল মেহতার কন্যা শ্লোক মেহতার। গোয়ায় হল এই বাগদানের অনুষ্ঠান। অনিল অম্বানী বা অন্য আত্মীয়দের এই বাগদানের অনুষ্ঠানে দেখা যায়নি। আসলে জানা যাচ্ছে, এই অনুষ্ঠানের পরিকল্পনা করেছে মূলত বাড়ির ছোটরা। পরে মুম্বইতে একটি বড় অনুষ্ঠান হবে বলে জানা গিয়েছে। সম্ভবত এই বছরের শেষে, ডিসেম্বরেই হতে পারে বিয়ে। তবে বাগদানের বড় অনুষ্ঠান বা বিয়ের তারিখের ব্যাপারে অম্বানী বা রাসেলের পরিবারের তরফে এখনও কিছু জানানো হয়নি। 
শনিবাসরীয় সন্ধ্যায় আতসবাজি ও সংগীতের যৌথ আয়োজনে উদযাপিত হল এই অনুষ্ঠান। অনুষ্ঠানে হাজির ছিলেন সস্ত্রীক মুকেশ ও মুকেশের মা কোকিলা বেনও। ছিলেন শ্লোকের পরিবারের লোকেরাও।
আনুষ্ঠানিক ভাবে এদিনই আকাশ শ্লোকের পানিপ্রার্থী হয়ে তাঁকে বিয়ের প্রস্তাব দেন। এর পর চলো ফোটো সেশন। তার পরে শুরু হয় ডান্স পার্টি। সেখানে পাত্র-পাত্রী উভয়ের পরিবারের লোকেরাই অংশ নেন। তার পর আকাশ আতসবাজির রোশনাই দেখা যায়। 

এই বিষয়ে অন্যান্য খবর

অম্বানীর ছেলের বিয়ে, পাত্রী ‘হীরকরাজ’-এর মেয়ে! শুভ লগ্ন কবে


প্রসঙ্গত, আকাশের সঙ্গে ধীরুভাই অম্বানী ইন্টারন্যাশনাল স্কুলে পাঠরতা ছিলেন শ্লোক। তখন থেকেই দু’জনের বন্ধুত্ব। আগে থেকেই শোনা যাচ্ছিল ২৪ মার্চেই হবে বাগদান। শেষ পর্যন্ত সেই খবরই সত্যি হল। নতুন জীবন শুরুর প্রথম পর্বের সূচনা হল আকাশ-শ্লোকার জীবনে।